પહેલા ફોટો ખેંચવાનુ કામ બીજા કરતાં હતા. ફોટો જેનો પાડવાનો હોય તે માત્ર પોઝ અને સ્માઇલ આપવાનુ કામ કરતાં હતા. અને બીજુ એ પણ કે પહેલા જ્યારે ફોટો પાડવામાં આવતો ત્યારે પોકેટ કેમેરા અથવા અથવા સ્ટાંડર્ડ કેમેરા ચલણમાં હતા જે કેટલાક અંતરથી વધુનુ ફોકસ જ કરી નહોતા શકતા. અને આ લિમિટેશન એટલે કે અંતરની જે મર્યાદા હતી તે ઘણી મહત્વની હતી ફોટો ખેંચવા માટે. આજ કાલ તો દરેક મોબાઇલમાં કેમેરો છે. અને અંતર જાળવવાની કોઇ જફા વિના જ ફોટો પાડી શકાય તેવી ટેક્નોલોજી પણ છે. પણ આ ટેક્નોલોજીને કારણે ફોટો ખેંચતી વખતે જે મેઇન એલીમેન્ટ છે પ્રકાશ અને ડીસ્ટન્સ એનો છેદ ઉડી ગયો છે. ફોન કેમેરામાં સેલ્ફી લેતા સમયે લેન્સનું ફોકસ ડિસ્ટન્સ જળવાતુ નથી અને એ કારણે જ સેલ્ફીમાં આપણા ફેસ ફીચર પણ જળવાતા નથી. હવે જો તમારે તમારા ફેસ ફીચર્સને ફોકસ કરીને સેલ્ફી લેવી છે તો શું કરશો. સૌથી મહત્વનું, ડિસ્ટન્સ જાળવવું. કેમેરાને ઓછામાં ઓછી 5 ફુટની દૂરી પર રાખો તો જ તમારા ફેસ ફીચર્સ ઉભરીને આકર્ષક રીતે દેખાશે. 5 ફુટથી ઓછુ અંતર હોય તો તમે કેમેરાના લેન્સના કૈરીકૈચર ઝોનમાં આવી જાઓ છો અને ચહેરાનો આકાર બગડવા લાગે છે. પણ આપણે સેલ્ફી લઇએ ત્યારે તો આપણા હાથમાં ફોન હોય અને આપણા હાથની લંબાઇ 5 ફુટ તો બિલકુલ નથી હોતી. ઉદાહરણથી સમજીએ, તમે તમારા ઓફિસ ડેસ્ક પર કોણી ટેકવીને સેલ્ફી લઇ રહ્યા છો. તો આ ડિસ્ટન્સ લગભગ એક ફુટ જેવુ છે. સર્વે અનુસાર આ સ્થિતિમાં પુરુષનું નાક 30 ટકા અને મહિલાઓનુ નાક 29 ટકા પહોળુ દેખાય છે.